Корхонаи ҶДММ "Файз Нур-ТВ" ш. Истаравшан

19 ноябри соли 2025 Президенти Ҷумҳурии Тоҷикистон, Пешвои миллат Эмомалӣ Раҳмон дар минтақаи саноатии №2-и шаҳри Истаравшан корхонаи Ҷамъияти дорои масъулияти маҳдуди "Файзи Нур-ТВ"-ро бо бренди миллии Нур ифтитоҳ намуданд. 

Корхонаи мазкур аз ҷониби соҳибкорони ватандӯст бародарон Файзиевҳо дар масоҳати умумии 2 гектар бунёд гардидааст. ншоот дар деҳаи Куҳандижи деҳоти Зарҳалоли шаҳри Истаравшан ҷойгир буда, аз 4 сехи истеҳсолӣ, анборхона, ошхона ва бинои маъмурӣ иборат мебошад. Маблағи умумии сармоягузорӣ дар корхонаи мазкур 6 миллион сомониро ташкил медиҳад.
Аз корхонаи фаъолшуда бинои якумаш ба ду хатти технологию истеҳсолӣ ба бандубасти оинаҳои нилгуни замонавӣ, СМАРТ ТВ-ҳо нигаронида шудааст, ки маҳсулоташ ивазкунандаи воридот ва ҳам ба содирот нигаронидашуда мебошад.

Дар бинои дуюми корхонаи мазкур истеҳсоли техникаҳои маишӣ аз қабили плитаи газиву барқӣ ба роҳ монда шудааст. Баробари ба истифода қарор додани корхона 50 сокини маҳаллӣ бо кори доимӣ таъмин гардиданд. Маоши коргарон то 3 ҳазор сомониро ташкил медиҳад.

Дар оянда соҳибкорони ватанӣ нақша доранд, бо омода шудани 2 бинои дигари корхона истеҳсолотро тақвият бахшида, банду басти яхдон, ҳавохунуккунак (кондитсионер), таҷҳизоти гармидиҳӣ, чангкашак ва мошинаи ҷомашӯиро ба роҳ монанд. Маҳсулоти умумии бастубандшаванда дар корхонаи мазкур 9 навъи техникаҳои маишӣ мебошад. 

 Нигаред низ 
 Корхонаи мебели ҶДММ "Асри обод" ш. Истаравшан

 Эзоҳ 

Гурӯҳ:Коргоҳҳои Тоҷикистон
Гурӯҳ:Ноҳияи Ғафуров